རྐང་ཚ་རྫོང་དུ་འགྲོ་བའི་ཚེ་ན་ལམ་བར་དུ་རི་དྭགས་དགོ་བ་དྲིལ་སྒྲོག་བྱེད་པའི་ཆེ་ཆུང་མི་འདྲ་བའི་ཐེམ་བྱང་མང་པོ་ཞིག་མཐོང་ཐུབ།སྐབས་རེར་མཚན་མོ་རླངས་འཁོར་བསྐོར་ནས་འགྲོ་དུས་གསུམ་གཅིག་ལྔ་རྒྱལ་ལམ་གྱི་གཡས་གཡོན་དུ་རི་དྭགས་དགོ་བ་མཐོང་ཐུབ་ཀྱི་ཡོད།དེ་བས་ང་ཚོས་མཚན་མོ་རླངས་འཁོར་བསྐོར་ནས་ཧ་དགེ་གྲོང་རྡལ་དུ་ཐོན་ལ་ཉེ་དུས་རླངས་འཁོར་ཇེ་དལ་དུ་བཏང་ནས་འགྲོ་བཞིན་ཡོད་དེ།རྒྱུ་མཚན་ནི་རི་དྭགས་དགོ་བ་མཚན་མོ་རྒྱལ་ལམ་བརྒལ་བ་དང་འཕྲད་སྲིད་པས་ཡིན།དུས་རྒྱུན་དུ་རྐང་ཚ་རྫོང་ནས་ཧེ་ཡན་རྫོང་དུ་གླ་གཏོང་རླངས་འཁོར་རྒྱུགས་བཞིན་པའི་ཁ་ལོ་པ་ལིག་གིས་དེ་ལྟར་བཤད།རི་དྭགས་དགོ་བ་སྲུང་སྐྱོབ་བྱེད་པའི་བྱ་བ་དེ་ལ་མཚོ་སྔོན་ཞིང་ཆེན་ནགས་ལས་ཐིན་གྱིས་དོ་ཁུར་དང་རྒྱབ་སྐྱོར་བྱེད་པ་དང་མཚོ་བྱང་ཁུལ་ནགས་ལས་ཅུའུ་ཧུར་བརྩོན་ཆེན་པོས་བྱ་བ་དེའི་ཁྲོད་དུ་ཞུགས་པ།རྫོང་གཉིས་ཀྱིས་རྒྱུན་དུ་དམ་འཛིན་བྱེད་པ།མང་ཚོགས་རྣམས་ཡོངས་ཁྱབ་ཏུ་ཟབ་ཞུགས་བྱེད་པ་བཅས་ཀྱི་རྣམ་པ་བཟང་བོ་ཞིག་གཞི་ནས་གྲུབ་པར་བྱས་ཡོད་པ་རེད།མཚོ་བྱང་ཁུལ་ནགས་ལས་སྤྱི་བདེ་ཅུའུ་ཡི་ལས་བྱེད་མི་སྣ་ལིག་མེན་གྱིས་དེ་ལྟར་མཚམས་སྦྱོར་བྱས།ཉེ་ལམ་མཚོ་བྱང་བོད་རིགས་རང་སྐྱོང་ཁུལ་གྱིསརི་དྭགས་དགོ་བར་སྲུང་སྐྱོབ་བྱས་ནས་རང་བྱུང་ཁམས་ཆེན་མོའི་མཛེས་སྡུག་མཉམ་སྤྱོད་བྱེདཅེས་པའི་ཆེད་དོན་དྲིལ་སྒྲོག་བྱ་འགུལ་སྤེལ་བ་དང་།ཁྲིམས་ལུགས་དྲིལ་སྒྲོག་ཉིན་མོ་དང་ཉིན་རྒྱུན་དུ་ཁྱིམ་ཚང་རེ་རེར་སོང་ནས་འདྲི་རྩད་དང་དྲིལ་སྒྲོག་བྱེད་པ།ཁོངས་གཏོགས་ས་ཁུལ་དུ་ཟབ་ཞུགས་བྱས་ནསརི་སྐྱེས་སྲོག་ཆགས་སྲུང་སྐྱོབ་བཅའ་ཁྲིམསདྲིལ་སྒྲོག་བྱེད་པ་དང་རི་དྭགས་དགོ་བའི་རི་མོའི་དཔེ་དེབ་འགྲེམ་སྤེལ་བྱས་ནས།རི་དྭགས་དགོ་བའི་སྐོར་གྱི་ཤེས་བྱ་ཁྱབ་གདལ་དུ་གཏོང་བ་དང་འབྲོག་པ་མང་ཚོགས་ཀྱི་སྲུང་སྐྱོབ་འདུ་ཤེས་མཐོར་འདེགས་སུ་བཏང་སྟེ་མཉམ་དུ་རི་དྭགས་དགོ་བ་སྲུང་སྐྱོབ་བྱེད་པར་སྣེ་ཁྲིད་བྱས།